Drømmer androider om elektriske sauer?

Drømmer androider om elektriske sauer? eller Livstyvene (engelsk: Do Androids Dream of Electric Sheep?) er en science fictionroman av Philip K. Dick fra 1968. Boken ble nominert til Nebulaprisen.

Den norske oversettelsen ved Jon Bing ble utgitt av Tiden Norsk Forlag under tittelen Livstyvene i 1995 og med tittelen Drømmer androider om elektriske sauer? i 2005.Ana Leticia Sigvartsen (10. august 2012): – Han var en rasende skrivemaskin nrk.no Ridley Scott har regissert en filmversjon med tittelen Blade Runner fra 1982.Deirdre Finnerty (22. januar 2012): Blade Runner: Which predictions have come true? BBC News

Handling
Handlingen foregår i år 2021. Scenen for handlingen er en forfallen jordklode etter en verdenskrig, og leveforholdene er dårlige. Hovedpersonen Rick Deckard er dusørjeger, og får i oppdrag å terminere seks androider som er på rømmen. Hendelsene stiller Deckard overfor eksistensielle spørsmål som hva det vil si å være et menneske og forholdet mellom virkelighet og illusjon, original og forfalskning. 

Spørsmål vedrørende kopier som har egenskaper som gjør dem umulig å skille fra originaler er et tema som går igjen i Philip K. Dicks bøkerPamela Jackson og Jonathan Lethem (red.): "The Exegesis of Philip K. Dick" (Houghton Mifflin Harcourt 2011), s. 419, blant annet i Mørke utenfor og mørke inni (Gyldendal 1979, originalt A Scanner Darkly, 1977) og Mannen i Høyborgen (Gyldendal 1977, originaltittel: The Man in the High Castle, 1962).

Referanser

Kategori:Science fiction-romaner
Kategori:bøker fra 1968